Sopijaosapuolet
Osapuoli:	Y-tunnus:
Kirjoita tekstiä napsauttamalla tai napauttamalla tätä.	Kirjoita tekstiä napsauttamalla tai napauttamalla tätä.
Osapuoli:	Y-Tunnus:
Kirjoita tekstiä napsauttamalla tai napauttamalla tätä.	Kirjoita tekstiä napsauttamalla tai napauttamalla tätä.
Sitoumukset:
1 § Osapuoli sitoutuu pitämään salassa toista Osapuolta koskevat tiedot ja Osapuolen luovuttamat asiakirjat turvallisuusluokituksesta riippumatta, jotka se on saanut tietoonsa Osapuolten välisen yhteistyön puitteissa. 2 § Osapuoli sitoutuu pitämään salassa Osapuolten välisen yhteistyön puitteissa tietoonsa saamat asiat, jotka koskevat toisen Osapuolen taloutta, hallintoa, henkilökuntaa, asiakkaita, sidosryhmiä tai sopimuskumppaneita. 3 § Osapuolet sitoutuvat olemaan hyödyntämättä toisen Osapuolen tietoja, muutoin kuin Osapuolten välillä on yhteistyöstä muualla sovittu. 4 § Osapuolen edustajat sitoutuvat liikkumaan vain niissä toisen Osapuolen tiloissa, joihin Osapuolen myöntämät kulkuoikeudet oikeuttavat. 5 § Osapuoli sitoutuu noudattamaan kaikkia tarpeellisia toimia, jotka estävät toisen Osapuolen tietojen joutumisen ulkopuolisen tietoon. 6 § Osapuoli sitoutuu myötävaikuttamaan, että toinen Osapuoli saa pyytämässään laajuudessa kaiken tarpeellisen tiedon salassapidossa noudatetuista turvaamiskäytänteistä. 7 § Osapuoli sitoutuu ilmoittamaan välittömästi toiselle Osapuolelle, mikäli on ilmeistä, että tietojen tai asiakirjojen salassapito on vaarantunut tai salassapitovelvollisuutta on loukattu mistä tahansa syystä. 8 § Tämän sopimuksen salassapitovelvoite on pysyvä. 9 § Sopimusrikkomus tapahtuu, kun Osapuoli rikkoo tämän sopimuksen sitoumusta.

Salassapitorajoitukset:
Tämän sopimuksen salassapitovelvoite ei koske Osapuolen tietoja, jotka ovat olleet julkisia tai tulleet julkiseksi muutoin kuin toisen Osapuolen toimesta tai myötävaikutuksesta tai ovat olleet toisen Osapuolen tiedossa jo ennen kuin ne on luovutettu tämän sopimuksen perusteella tai jotka toinen Osapuoli on todistettavasti saanut kolmannelta osapuolelta ilman salassapitovelvollisuutta.
Salassapitosopimuksen rikkomuksen korvausperusteet
Tämän sopimuksen rikkomisesta korvaus määräytyy:
☐	Sopimussakon mukaan	☐	Vahingonkorvausvelvollisuuden mukaan
Sopimussakko on ennalta määrätty korvaus, jonka Osapuoli on velvollinen suorittamaan toiselle Osapuolelle, jos toinen Osapuoli näyttää toteen sopimusrikkomuksen. Toisella Osapuolella ei ole tällöin oikeutta sopimussakon lisäksi vahingonkorvaukseen, vaikka aiheutunut vahinko ylittäisi sopimussakon määrän. Vahingonkorvaus on täysimääräinen korvaus vahingosta, jonka Osapuoli on velvollinen suorittamaan toiselle Osapuolelle, jos toinen Osapuoli näyttää toteen sopimusrikkomuksen ja vahingon todellisen määrän sekä syy-yhteyden sopimusrikkomuksen ja vahingon määrän välillä. Vahingonkorvausta ei makseta tilanteessa, jossa rikkomus on ollut vähäinen ja tahaton ja Osapuoli osoittaa toimineensa huolellisesti. Mikäli Osapuoli vaatii ilman riittäviä perusteita toiselta Osapuolelta sopimussakkoa tai vahingonkorvausta, on Osapuoli velvollinen korvaamaan toiselle Osapuolelle tästä aiheutuneet välittömät ja välilliset vahingot, menetykset, kulut ja kustannukset täysimääräisesti.
Sopimussakon määrä (euroa):	Kirjoita tekstiä napsauttamalla tai napauttamalla tätä.
Olemme yhdessä sopineet vaitiolo- ja salassapitovelvollisuudesta ja sitoudumme noudattamaan tämän sopimuksen sitoumuksia.
Paikka:	Aika
Kirjoita tekstiä napsauttamalla tai napauttamalla tätä.	Kirjoita päivämäärä napsauttamalla tai napauttamalla tätä.
Allekirjoitukset:
Osapuoli:	Osapuoli:
Yritys Oy Etunimi Sukunimi	Yritys Oy Etunimi Sukunimi
Sopimuserimielisyyksien ratkaisu ja sopimuskappaleet:
Sopimuksen tulkintaan liittyvät erimielisyydet pyritään ratkaisemaan Osapuolten kesken neuvottelemalla. Ellei neuvotteluteitse päästä sovintoon, ratkaistaan erimielisyydet yleisessä tuomioistuimessa. Oikeuspaikan valitsee vahinkoa kärsinyt Osapuoli. Sopimuskappale on pätemätön, jos se ei ole molempien Osapuolten allekirjoittama. Tästä sopimuksesta on laadittu kaksi saman sisältöistä ja samanarvoista allekirjoitettua kappaletta, yksi molemmille Osapuolille.